CELEX: 31997F0719(01)
Language: bg
Date: 1997-06-19 00:00:00
Title: Акт на Съвета от 19 юни 1997 година за съставяне на основание член К.3 от Договора за Европейския съюз и на член 41, параграф 3 от Конвенцията за Европол на Протокол за привилегиите и имунитетите на Европол, членовете на неговите органи, заместник-директорите и наетите в Европол лица (97/С 221/01)

19/ 12
            
            
               BG
            
            
               Официален вестник на Европейския съюз
            
            
               85
            
         31997F0719(01)
   
               C 221/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      АКТ НА СЪВЕТА
   
   от 19 юни 1997 година
   за съставяне на основание член К.3 от Договора за Европейския съюз и на член 41, параграф 3 от Конвенцията за Европол на Протокол за привилегиите и имунитетите на Европол, членовете на неговите органи, заместник-директорите и наетите в Европол лица
   (97/С 221/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член К.3 от него,
   като взе предвид Конвенцията за създаване на Европейска полицейска служба, съставена на основание член К.3 от Договора за Европейския съюз (Конвенция за Европол) (1), и по-специално член 41, параграф 3 от нея,
   като отчита, че Европол, членовете на неговите органи, неговите заместник-директори и наетите в Европол лица трябва да се ползват от необходимите привилегии и имунитети за изпълнение на своите задачи в съответствие с протокол, който да определи правилата, приложими във всички държави-членки,
   РЕШИ да състави протокол, чийто текст е приложен и подписан днес от представителите на правителствата на държавите-членки на Европейския съюз,
   ПРЕПОРЪЧВА той да бъде приет от държавите-членки в съответствие с техните конституционни изисквания.
   
      Съставено в Люксембург на 19 юни 1997 година.
      
         За Съвета
         Председател
         M. DE BOER
         
      
   
   
      (1)  ОВ C 316, 27.11.1995 г., стр. 1.